
                 01.07.2009.a nr…..

Projekteerimistingimuste määramine
(Haigla tn 1 territooriumi teede projekteerimine)

1. ASJAOLUD JA MENETLUSE KÄIK

28.05.2009. a SA Narva Haigla, registrikood 90003217, asukoht Haigla tn 7, Narva linn, keda esindab juhatuse liige Olev Silland, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Haigla tn 1 parklate ehitusprojekti koostamiseks. 
Teeseaduse1 § 2 kohaselt tee on maantee, tänav, metsatee, jalgtee ja jalgrattatee või muu sõidukite või jalakäijate liiklemiseks kasutatav rajatis, mis võib olla riigi või kohaliku omavalitsuse või muu juriidilise isiku või füüsilise isiku omandis. Tee koosseisu kuuluvad sõidutee ning sellega külgnevale alale sissesõidu ja sealt väljasõidu tee, kõnnitee, parkla ning muud rajatised.
Teeseaduse1 § 19 kohaselt avalikult kasutatava tee ehitamise aluseks on tee-ehitusprojekt (edaspidi projekt). Projekt koostatakse kooskõlas üldplaneeringuga. Kui tee asukoht erineb üldplaneeringus sätestatust, peab algatama planeeringute muutmise. 

Kuna Haigla tn 1 territooriumi uued teed puuduvad üldplaneeringus, siis tuleb algatada planeeringute muutmist. Narva Linnavolikogu 17.03.2005.a otsusega nr 31/52 oli algatatud Haigla tn 1, 3, 5, 7, 9 maa-ala detailplaneering. 
19.05.2009.a Narva Linnavalitsuse Arhitektuuri- ja Linnaplaneerimise Amet kooskõlastas detailplaneeringu.

Haigla tn 1, 3, 5, 7, 9 maa-ala detailplaneering oli Narva Linnavolikogu 18.06.2009.a otsusega nr 84 vastu võetud ja suunatud avalikule väljapanekule.

2. ÕIGUSLIKUD JÄRELDUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Haigla tn 1 territooriumi teede ehitusprojekti koostamiseks järgnevalt:  
	3.1.1. ÜLDANDMED



	3.1.1.1  Tellija


	SA Narva Haigla, registrikood 90003217
Haigla tn 7, 20104 Narva

	3.1.1.2 Asukoht, 
             algandmed                                         
	Narva linn, 
Haigla tn 1, katastritunnus: 51105:004:0143, sotsiaalmaa
Mihhail Maslovi tänav, katastritunnus: 51105:004:0175, transpordimaa

	3.1.1.3  Käesolevad projekteerimistingimused on kehtivad kuni 30.06.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 28.05.09.a taotlus nr 1294/1-12, Olev Silland
3.1.1.4.2 Ehitusseadus1, Narva linna põhimäärus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Haigla tn 1 territooriumi teede projekteerimine.
	3.3 ÜLDNÕUDED




3.3.1    Esitada tee-ehitusprojekt (Teeseadus1 § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251).
3.3.2    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Teeseadus1;

· Teede- ja sideministri 28.09.1999.a vastu võetud määrus nr 54 “Teeprojekti suhtes esitatavad nõuded”;

· Teede- ja sideministri 28.09.1999.a vastu võetud määrus nr 55 „Tee projekteerimise normid ja nõuded”;

-  Majandus-ja kommunikatsiooniministri 28.11.2002.a kehtestatud määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

-  Eesti Standard EVS 843:2003 “Linnatänavad”;
-  Narva Linnavolikogu 30.11.2006.a kinnitatud määrus nr.48 „Narva linna ehitusmäärus”;
-  Majandus- ja Kommunikatsiooniministri 27.12.2002.a kehtestatud määrus nr 70 „Nõuded ehitusloa taotlemisel esitatavale ehitusprojektile“;

-  Majandus- ja Kommunikatsiooniministri 24.12.2002.a kehtestatud määrus nr 69 „Ehitise tehniliste andmete loetelu“ jne.
3.3.4    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.5    Projekt peab olema heaks kiidetud kõigil ehitusseadusega ettenähtud juhtudel.
3.3.6    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.7    Esitada projekti nimetus vastavalt projekteerimistingimustele.

3.3.8    Narva Linnavalitsuse korraldus projekteerimistingimuste kinnitamise kohta, Narva Linnavolikogu otsus detailplaneeringu kehtestamise kohta, kehtestatud detailplaneeringu põhijoonis lisada projekti kausta lisana. 

3.3.9    Esitada joonised mõõtkavas vastavalt teeprojekti suhtes esitatavatele nõuetele. Tagada selgus ja jooniste hea loetavus.

3.3.10  Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).

3.3.11  Esitada Arhitektuuriametile kooskõlastamiseks tee-ehitusprojekt vähemalt kahes identselt komplekteeritud eksemplaris. 

	3.4  ARHITEKTUURSED JA LINNAEHITUSLIKUD TINGIMUSED


3.4.1 Uute teede asukohad ja teekatted esitada vastavalt Narva Linnavolikogu kehtestatud Haigla tn 1, 3, 5, 7, 9 maa-ala detailplaneeringule.
3.4.2 Tagada puuetega inimeste liikumisvõimalused vastavalt Majandus-ja kommunikatsiooniministri 28.11.2002.a kehtestatud määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.3 Vertikaallahendus: tagada vete äravool teekattelt.
3.4.4 Näha ette sademevee kanalisatsioon.

3.4.5 Näha ette tänavavalgustus. Esitada valgustimastidele paigaldatavate välisvalgustite näidised (vähemalt 2 varianti) heakskiidu saamiseks.
3.4.6 Muud nõuded: vastavalt Teeseaduses, määrustes ja standardites kehtestatud nõuetele.
3.4.7 Puude likvideerimise korral määrata likvideeritavate puittaimede liigiline kuuluvus ning nende haljastuslik väärtus.
3.4.8 Keskkonnakaitsemeetmed: lahendada projekti koosseisus.
3.4.9 Projekti koosseisus esitada lisaks:
-  situatsiooniskeem,

· asendiplaan,

· tehnovõrkude koondplaan,

· vertikaalplaneerimine,

· konstruktiivsed ristprofiilid,
· pikiprofiilid,

- teemärkide spetsifikatsioon,

-  põhilised pinnakatete tööde mahud,

-  ehituseaegne liikluskorralduse skeem, 
-
tööde teostamise juhised ja ehitusplatsi juhtimine jne.
	3.5  INSENERTEHNILISED ERITINGIMUSED



3.5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.2 Territooriumi varustamine välisvõrkudega (sademevee kanalisatsioon, tänavavalgustuse elektrikaablid). Esitada Arhitektuuriametile kooskõlastamiseks välisvõrkude ehitusprojektid. Projektid kooskõlastada vastavate võrguvaldajatega. Ehitusprojektides esitada:

- tehnovõrkude valdajate poolt väljastatud tehnilised tingimused, 
- materjalide tellimisspetsifikatsioonid, 

- torustike (elektrikaablite) plaan,

- montaaži skeem,

- piki-ja põikiprofiilid,

- projekteeritud torustike (elektrikaablite) tehnilised andmed, 

- kvaliteedinõuded ning üldised materjalidele esitatavad nõuded,

- materjalide transport ja ladustamine,

- nõuded torustike (elektrikaablite) paigaldamisel,

- takistavate rajatiste likvideerimine ja ümbertõstmine,

- torustike (elektrikaablite) paigalduskaugused teistest torudest, kaevudest, ehitistest,

- paigalduse täpsusnõuded,

- torustike (elektrikaablite) katsetamine,

- toodete ja töö kvaliteedi määramine,

- tööde teostamise juhised ja ehitusplatsi juhtimine,

- plaan ja lõiked „Ehitustööde käigus rikutud katete taastamine” jne.
3.6 ERITINGIMUSED
3.6.1 Linnatänavate poolsete sissesõitude projekteerimise korral teostada tee-ehitusprojekti sõltumatu ekspertiis (Teeseadus 1 §19). 

3.6.2 Esitada kokkulepe Narva Linnavalitsusega avalikult kasutatavate sissesõitude projekteerimise, finantseerimise ja ehitamise kohta. Asendiplaanil näidata eraldi joonega väljaspool krunti asuv ala, mis projekteeritakse kokkuleppe järgi Narva Linnavalitsusega.
	3.7 KOOSKÕLASTUSED




3.7.1   Ida-Eesti Päästekeskuse Narva Keskkomando.

3.7.2   Narva Linnavalitsuse Linnavara- ja Majandusamet (linnatänavate poolsed uued sissesõidud, linnatänavatele projekteeritavad välisvõrgud).

3.7.3   Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

Loreida Sulin

	
	nõunik

